વિધાનસભાની ચૂંટણીનું કાઉન્ટ ડાઉન શરૂ થઇ ગયું છે, રાજકીય પક્ષો ચૂંટણી પ્રચારમાં વ્યસ્ત છે અને આ સાથે આરોપ-પ્રત્યારોપનો સિલસિલો પણ શરૂ થઇ ગયો છે. કોંગ્રેસ ઉપાધ્યક્ષ રાહુલ ગાંધી હાલ ગુજરાતની મુલાકાતે છે અને એ પછી 27 નવેમ્બરના રોજ વડાપ્રધાન નરેન્દ્ર મોદી પણ રાજ્યની મુલાકાત લેનાર છે. આ પહેલાં ગુજરાત કોંગ્રેસ દ્વારા પીએમ મોદીની ગુજરાત મુલાકાતો અને તેની પાછળ થતા ખર્ચા અંગે આડકતરો સવાલ કરવામાં આવ્યો છે. કોંગ્રેસના રાષ્ટ્રીય પ્રવક્તા શક્તિસિંહ ગોહિલે પોતાના ટ્વીટર એકાઉન્ટ પર એક લાઇટ બિલ પોસ્ટ કર્યું છે.